Rahul Gandhi danced loudly: 'कांग्रेस पार्टी रे कांग्रेस पार्टी' गाने की धुन पर जमकर नाचे राहुल गांधी
गुजरात पहुंचे राहुल गांधी 'कांग्रेस पार्टी रे कांग्रेस पार्टी' गाने की धुन पर जमकर डांस किए। उनके साथ विधायक चंद्रिकाबेन बारिया ने भी डांस किया। आदिवासी बहुल दाहोद में 'आदिवासी सत्याग्रह रैली' को संबोधित करते हुए राहुल गांधी ने कहा- 'मोदी जिस गुजरात मॉडल की बात करते हैं, उसमें दो भारत हैं। एक आम लोगों का, दूसरा अमीर लोगों का।'
Rahul Gandhi danced loudly: गुजरात पहुंचे राहुल गांधी 'कांग्रेस पार्टी रे कांग्रेस पार्टी' गाने की धुन पर जमकर डांस किए। उनके साथ विधायक चंद्रिकाबेन बारिया ने भी डांस किया। राहुल गांधी मंगलवार को यहां पहुंचे। आदिवासी बहुल दाहोद में 'आदिवासी सत्याग्रह रैली' को संबोधित करते हुए राहुल गांधी ने कहा- 'मोदी जिस गुजरात मॉडल की बात करते हैं, उसमें दो भारत हैं। एक आम लोगों का, दूसरा अमीर लोगों का।' आगे राहुल गांधी ने कहा कि- 'गुजरात पूरी दुनिया में एक ऐसा राज्य है, जहां आंदोलन के लिए भी अनुमति लेनी पड़ती है। मैं जिग्नेश मेवाणी को जानता हूं, इससे कोई फर्क नहीं पड़ता कि आप उसे 10 साल के लिए जेल में डाल दें। हम जनता मॉडल को वापस गुजरात में लाना चाहते हैं। आज दो-तीन लोग जनता को दौड़ाते हैं, लोग चुपचाप बैठे रहते हैं। आप यह सच्चाई जानते हैं इसलिए आपको लड़ना होगा। आने वाले चुनाव में कांग्रेस की सरकार बनेगी तो वो आदिवासियों की आवाज होगी। वहां आदिवासी विधायक होगा और सरकार वही करेगी, जो आदिवासी चाहते हैं।' बता दें, गुजरात विधानसभा चुनाव इस साल नवंबर या दिसंभर में होने की संभावना है। 18 फरवरी, 2023 को वर्तमान सरकार का कार्यकाल समाप्त हो जाएगा। राज्य में वर्तमान में बीजपी की सरकार है। गुजरात में ST-SC और आदिवासी समाज को मिलाकर करीब 40 सीटों पर खासा प्रभाव है। आदिवासियों को कांग्रेस का पारंपरिक वोट बैंक माना जाता रहा है। लेकिन 2017 के विधानसभा चुनाव के बाद बीजेपी ने कांग्रेस के 5 से ज्यादा आदिवासी विधायकों को बीजेपी में शामिल करा लिया था। अभी हाल ही में कांग्रेस के आदिवासी नेता और विधायक अश्विन कोतवाल पार्टी छोड़कर बीजेपी में शामिल हो गये थे। आगामी चुनाव में कांग्रेस अच्छा प्रदर्शन करने की कोशिश में जुट गई है, इसलिए राहुल की आदिवासी सत्याग्रह रैली को काफी महत्वपूर्ण माना जा रहा है।